Arutelu:Yareni ringkond - Vikipeedia, vaba entsüklopeedia

# Arutelu:Yareni ringkond

### Allikas: Vikipeedia

Artiklis väidetakse, et piirkonnas elab 826 inimest (2006), samal ajal nii prantsuse kui ka Inglise Vikipeediate järgi elas seal 2003 ja 2004 aastal 1100 inimest. Kui vaadata ka rahvastiku muutumise dünaamikat siis pole minu meelest eriti usutav, et kahe aasta jooksul on piirkonna elanike arv langenud 1/3 võrra. Kas peaks sisse viima muudatuse, et 2004. aasta andmetel elas piirkonnas 1100 inimest.--Animagi 27. jaanuar 2007, kell 20:46 (UTC)

  Lennuväljaga on kah selline lugu, et see paikneb Yarenis vaid poolenisti. Hästri on see näha Prantsuse Vikipeedia artiklis.--Animagi 27. jaanuar 2007, kell 20:49 (UTC)

    Prantsuse viki järgi asuvad Yareni ringkonnas maandumisrada ja terminal. Saksa viki järgi asub osa lennujaamast Boe ringkonnas.

    Kust pärinevad siinsed andmed elanike arvu kohta, on teadmata. Andres 27. jaanuar 2007, kell 21:05 (UTC)

  Rahvaarvu kohta veel. Artiklis Nauru väidetakse, et Yareni piirkonnas elab 4500 inimest?--Animagi 27. jaanuar 2007, kell 20:55 (UTC)

    See arv ei käi Yareni ringkonna kohta, vaid nähtavasti käib "Yareni linna" kohta, mille elanike arvuks öeldakse saksa viki 5100 inimest. See asula asub mitme ringkonna teritooriumil. Andres 27. jaanuar 2007, kell 21:05 (UTC)

      Njah kui sa vaatad Google'i sateliitfotot saarest siis on hea näha, et kogu saare rannik on tihedalt asustatud, seevastu saare sisepiirkond sisuliselt asustamata (kui välja arvata ühe väikse järvekese ümbrus). Mina igatahes ei saa küll aru, et kuidas saab sellel saarel olla veel mitu linna? Ja isegi kui on ainult üks linn siis kuidas saab selle elanike arv olla ca 5000, kui rannikul elab vähemalt 80% riigi elanikest? Mulle igatahes arusaamatu lugu. --Animagi 27. jaanuar 2007, kell 21:13 (UTC)

        Yareni asulat peetaksegi saare ainsaks linnaks. Rohkem ma ei tea ütelda. Tuleb edasi uurida. Andres 27. jaanuar 2007, kell 21:21 (UTC)

          Kusjuures lugesin just algusest lõpuni läbi, mida kirjutatakse piirkonna kohta Inglise Vikipeedias. Seal seisab: Yaren (and sometimes Aiwo) is usually listed as the capital of Nauru though this is incorrect; the republic does not have cities or an official capital. Yaren is accepted by the United Nations as the "main district". It returns two members to the Parliament of Nauru.
          Lihtsustatud tõlge oleks siis, et Yarenit ja mõnikord ka Aiwod on nimetatud Nauru pealinnana. See pole siiski päris täpne, kuna Naurul puuduvad linnad ja ametlik pealinn. Yarenit on tunnustatud ÜRO poolt peapiirkonnana, kuna seal asub parlament.--Animagi 27. jaanuar 2007, kell 21:23 (UTC)

Seda viimast on ju veidi lühemalt öeldud ka praeguses eestikeelses tekstis, eks ole.

Varasemad rahvaarvud pärinevad lehelt http://www.citypopulation.de/Nauru.html ja on rahvaloenduste andmed. Nüüd, kust tuleb 826, ma ei suuda enam kindlaks teha. Peaksin selleks meelde tuletama kõik ressursid, mida tollal kasutasin: neid oli nii trükitud kui ka elektroonilisel kujul. Mingipärast tundus kõikidest arvudest just see kõige usaldusväärsem, et sellele pidama jäin. Üritan meenutada ja uurida, ehk leian selgituse, miks just 826. -- Toomas 27. jaanuar 2007, kell 21:30 (UTC)

Seda enam, et tavaliselt olen oluliste lahknevuste puhul eri variandid või vähemalt nende esinemise ära maininud. See näitab veelkord, et kasulik on viidata, mida meie siin eriti ei harrasta. -- Toomas 27. jaanuar 2007, kell 21:38 (UTC)

  Segadus on siiski Yareni elanike arvuga. Praegused andmed varieeruvad 5100-st kuni 826-ni. Samuti on küsimärk Yareni linna kohal. Kas siis selline linn on olemas või mitte. Praegusel hetkel igatahes on artiklis Nauru kirjutatud Yarenist kui ca. 5000 elanikuga Nauru suurimast asulast ning de facto pealinnast. Samas kui Yareni artikkel väidab hoopis midagi muud. Arvan, et ei tohi lubada olukorda kus kahe artikli väited lähevad omavahel vastuollu või pole üheselt mõistetavad.--Animagi 27. jaanuar 2007, kell 21:41 (UTC)

    Esiteks, selge see, et ei tohi. Teiseks, minu meelest räägin ka mina segadusest elanike arvuga või kuidas? Kolmandaks, Yareni linna kui sellist tõepoolest ühegi minu kasutuses oleva trüki- ega elektroonilise allika kohaselt ei eksisteeri (mis ei tähenda, et tegu pole de facto pealinnaga - tinglikult võib teda ikkagi nii nimetada). Seega tuleb tõesti lahendada küsimus, mida on osades vikides ja ka Fischeri 2005. aasta maailma almanahhis mõeldud Yareni linna all, kus elab kuni 5100 elanikku. Vaadates rahvaloenduste andmete alusel rahvastiku juurdekasvu dünaamikat perioodil 1977-1992, ei ole vist loogiline oletada, et järgmise kümne aastaga elanike arv piirkonnas ligemale kümnekordistus. Aga kust ja kuidas leida lahendus, mina ka praegu ei tea. Allikad on puudulikud. -- Toomas 27. jaanuar 2007, kell 21:57 (UTC)

    Segadus tuleb ilmselt sellest, et Yareni all võidakse mõelda Yareni ringkonda või Yareni asulat (linna). Suurem elanike arv käib linna, mitte ringkonna kohta. Ametlikult jaotatatakse Nauru ainult ringkondadeks. Linnu seal ametlikult ei ole.

    Muidugi vajavad artiklid täpsustamist. Andres 27. jaanuar 2007, kell 21:51 (UTC)

      See on tõepoolest üks võimalus. Selleks aga oleks hea teada saada, mida siis on tingliku Yareni linna all silmas peetud? Kas see hõlmab siis ka teisi piirkondi? Mina ei oska ühtegi allikat leida, mis sellele ühese vastuse annaks. -- Toomas 27. jaanuar 2007, kell 21:57 (UTC)

        Mõni hea kaart ilmselt aitaks. - Urmas 27. jaanuar 2007, kell 22:30 (UTC)

Aina põnevamaks läheb. Vaadake ka seda lehekülge http://www.populationdata.net/pays/oceanie/nauru.php – siin on väidetud, et kogu Nauru elanikkond elabki ainult ühes linnas ja see linn on Yaren.

Ja lehel http://www.nationsencyclopedia.com/Asia-and-Oceania/Nauru-POPULATION.html on öeldud: "The Yaren District, which functions as the capital city, had a 2002 population of 11,000. According to the United Nations, the urban population growth rate for 2000–2005 was 1.5%"

Lähemale minu poolt pakutud arvule jõuab http://www.studentsoftheworld.info/informations_pays.php?Pays=NRU&Opt=population, kus on räägitud 700 elanikust Yareni ringkonnas aastal 2005. -- Toomas 28. jaanuar 2007, kell 13:12 (UTC)

Välja otsitud andmebaasist "http://et.wikipedia.org../../../y/a/r/Arutelu%7EYareni_ringkond_032d.html"

##### Views

- Artikkel
- Arutelu
- Viimane redaktsioon

##### Otsi